Hajduk je poslao očitovanja zbog čega to nije odigrao utakmicu protiv Dinama u Maksimiru, prije devet dana, kad su se okrenuli iz svlačionice i otišli kućama neodigrane utakmice.





Svi oni koji su trebali dati izjave poslali su svoja očitovanja, serija funkcionera i cijela prva momčad, njih prvih 11 iz zapisnika, od Kalinića do Milevskog.





Nema službene izjave o očitovanju, to je tajni dokument, ali se može zaključiti ona neprijeporna istina: odluku da se ne istrči na megdan Dinamu u Maksimiru donio je - Nadzorni odbor "bijelih", a predsjedniku Marinu Brbiću, te stručnom stožeru i nogometašima bila je dužnost provesti tu odluku "nadzornika", da se povinuju zahtjevu krovnog tijela "bijelih".





Dalje riječ ima disciplinski sudac Krešimir Vlajčević, koji po običaju odluke objavljuje srijedom, ali nije to pravilo i zapravo se nikad ne zna...





S.ALFIREVIĆ



